"אמרו לנו להמתין" אחת הבעיות החמורות במרתון הקודם היתה עיכוב בחלוקת הפרסים הכספיים לחלק מהזוכים. לפני כחודשיים, לאחר שהודיעה על פתיחת ההרשמה, מסרה העירייה ל'ידיעות טבריה' כי "כלל כספי הרצים מהארץ ומחו"ל של המרתון ה־39 ב־2016 - שולמו". מבדיקה שנערכה השבוע נראה כי הצהרה זו אינה מדויקת. הזוכים הישראלים אכן קיבלו את כספם, אך לטענת סוכנים של אצנים זרים שזכו במקומות הראשונים, אלפי דולרים עדיין לא הגיעו ליעדם.
המתחרים שאתה מייצג לא קיבלו את הכסף? "לא, אף אחד. בנוסף לזה, הוצאתי הרבה כספים מכיסי כדי להביא אותם, וגם על זה לא קיבלתי החזר".
הוסבר לכם מדוע התשלום מתעכב? "הם אמרו לנו להמתין, אבל עד היום אנחנו לא יודעים מדוע לא שילמו לנו".
האם בעתיד תשלח שוב מתחרים למרתון טבריה? "כן, אם יציעו לנו תנאים טובים ואם ישלמו בזמן, לפי חוקי התאחדות האתלטיקה הבינלאומית - בתוך 60 יום מהמרוץ".
האם פנו אליך לגבי השתתפות השנה? "בינתיים לא. אני לא יודע מה יהיה בהמשך".